Source: http://docplayer.hu/40414349-Tarsasagi-reszesedes-az-ozvegyi-jog-korlatozasa-megvaltasa.html
Timestamp: 2018-09-19 19:25:05+00:00

Document:
TÁRSASÁGI RÉSZESEDÉS - AZ ÖZVEGYI JOG KORLÁTOZÁSA, MEGVÁLTÁSA - PDF
Download "TÁRSASÁGI RÉSZESEDÉS - AZ ÖZVEGYI JOG KORLÁTOZÁSA, MEGVÁLTÁSA"
Andor Károly Gáspár
1 TÁRSASÁGI RÉSZESEDÉS - AZ ÖZVEGYI JOG KORLÁTOZÁSA, MEGVÁLTÁSA A hagyatékot képező vagyon értékétől függetlenül az özvegyi haszonélvezeti jog korlátozásának csak a törvényben meghatározott keretek között lehet helye. A korlátozás mértékét, szempontjait minden esetben a jogintézmény rendeltetése szabja meg akként, hogy a korlátozott haszonélvezet mellett is az özvegy szükségletei az örökhagyóval való együttélése idején kialakult módon, minőségben, színvonalon nyerjenek kielégítést / Ptk.616. (2) bekezdés/. A Tatabányai Törvényszék a fellebbezéssel támadott ítéletében az alperes özvegyi haszonélvezeti jogát akként korlátozta, hogy a P.-T. Zrt. törzsrészvényein fennálló özvegyi haszonélvezeti jogát megszüntette. Az ítéletének indokolásában megállapította, hogy a felperesek a december 19. napján végrendelet hátrahagyása nélkül elhunyt F. I. gyermekei, az alperes az örökhagyó özvegye. A közjegyző végzésével ideiglenes hatállyal adta át a hagyatékot az örökhagyó gyermekeinek fejenként egyenlő hányadban törvényes öröklés jogcímén. A hagyaték tárgyát képező vagyontárgyakra az özvegyi haszonélvezeti jogot az örökhagyó túlélő házastársa, azaz az alperes örökölte. A hagyaték több nagy értékű ingatlant, ingóságot, készpénzt, értékpapírt és jól működő gazdasági társaságokban fennálló részesedéseket foglal magában. A hagyaték összértéke közel 500 millió forint, amely azonban nem tartalmazza a bérbe adott ingatlanok után járó bérleti díjakat. A hagyatéki terhek 98 millió forint összeget tesznek ki. A hagyatékhoz tartozik a J., Fő utca 114. szám alatti ingatlan Ft összegű havi bérleti díja, valamint a Ny., Kossuth út 44. szám alatti ingatlan Ft/hó összegű bérleti díja. Az alperes kizárólagos tulajdonosa a T., Eötvös u szám alatti (200 millió Ft), a T., Somogyi Béla u. 30. szám alatti (50 millió Ft), J., Fő u 114. szám alatti (90 millió Ft) és a J., Ady Endre u. 13. szám alatti (14,5 millió Ft) ingatlanoknak. Az alperes üzletrészekkel rendelkezik a F. Kft., a T. Bt, a C.Kft., a H.-T.Kft., a F. Kft. gazdasági társaságokban, 390 db részvény tulajdonosa a N. Zrt-ben. A hagyaték megnyílta időpontjában nagy összegű készpénzzel rendelkezett. Az alpereshez befolyó havi bérleti díjak összege Ft, amelyet az alperes a lakhatása ellenértékeként az élettársára engedményezett. Az alperes az özvegyi haszonélvezeti jogával terhelt T., Ötvös u szám alatti, az örökhagyóval közös utolsó lakóhelyéről élettársához költözött. Az alperes a néhai házastársával magas életszínvonalon élt. A P.-T. Zrt-nél felsővezetőként decembertől 2014 januárjáig Ft nettó jövedelemben részesült től a T.-F. Kft. alkalmazásában áll nettó Ft bér ellenében.
2 A Miskolci Törvényszék előtt a jelen per alperese az örökösökkel szemben házassági vagyonjogi igényt terjesztett elő Ft értékű a hagyaték tárgyát képező vagyon tulajdonba adása iránt. Ugyanezen később új számra iktatott - eljárásban a jelen per felperesei tulajdonjog megállapítása és házastársi közös vagyon megosztása címén viszontkeresetet terjesztettek elő az alperes kizárólagos tulajdonában álló és a házassági életközösség időtartama alatt keletkezett vagyont érintően. A felperesek a Tatabányai Törvényszék előtt 20.P /2012. szám alatt folyamatban volt, jelenleg felfüggesztés alatt álló perben az özvegyi haszonélvezeti jog megváltását kérték. A felperesek a P.-T. Zrt db, egyenként Ft névértékű törzsrészvényét érintő özvegyi jog megszüntetésére irányuló kereseti kérelmüket azzal indokolták, hogy az alperes saját vagyona, valamint a hagyaték egyéb tárgyain fennálló haszonélvezeti joga a korábbi életszínvonalának fenntartását maradéktalanul biztosítja. Hivatkoztak arra is, hogy az alperes a részvényeken fennálló özvegyi jogát annak céljával ellentétesen gyakorolta, és az özvegyi haszonélvezeti jogból eredő szavazati jogát a társaság tulajdonosi szerkezetének módosítására használta fel. Az alperes elsődlegesen a per megszüntetését kérte a Pp.157. a) pontja és a Pp.130. d) pontja alapján hivatkozással arra, hogy a Tatabányai Törvényszék előtt az özvegyi jog megváltása tárgyában eljárás indult a felek között. Kifejtette, hogy az özvegyi jog korlátozására és megváltására irányuló igények együttes előterjesztése esetén, a megváltás kérdésében hozott döntés elsődleges és ezt követi a haszonélvezeti jog korlátozásának elbírálása. Utalt az alperes arra, hogy a perfüggőség szempontjából a felfüggesztett eljárás folyamatban lévő pernek minősül (BH.1993/ 618.). A jelen tényállás mellett a fentiekben hivatkozottak úgy értelmezendők, hogy a felek között ugyanabból a ténybeli alapból származó ugyanazon jog iránt mint többen a kevesebb már folyamatban van eljárás, ezért az utóbb indított haszonélvezeti jog korlátozása iránti pert a megváltás iránt indított eljárásra tekintettel meg kell szüntetni. Az alperes a per megszüntetését a Pp.157. a) pontja alapján a Pp (1) bekezdés f) pontjára utalással is kérte. Az álláspontja szerint a felperesek kereseti kérelme azért idő előtti, mivel az özvegyi jog korlátozásának alapvető feltétele a hagyatéki vagyon meghatározottsága, amely lehetővé teszi az özvegyi jog terjedelmének megállapítását. A jelen esetben azonban több olyan, a fentiekben hivatkozott peres eljárás van folyamatban, amely a hagyaték körét, terjedelmét, annak tárgyait érinti. Az alperes kitért arra is, hogy a felperesek határozott kereseti kérelmet az alperessel szemben nem terjesztettek elő (Pp.130. (1) bekezdés i) pont). A megszüntetés indokaként hivatkozott arra is, hogy a per tárgyát képező részvényeinek óvadéki jogosultja, azaz a R.Bank Zrt. perben állása kötelező.
3 Rámutatott, hogy amennyiben a felperesek a bíróság felszólítására a perbevonás iránt nem nyilatkoznak, úgy a per megszüntetése a Pp.157. a) pontja és Pp.130. g) pontja alapján kötelező. Az alperes - érdemben - a kereset elutasítását is kérte. Hangsúlyozta, hogy a keresetindítás azt célozta, hogy a felperesek ingyenesen jussanak hozzá ahhoz a vagyontömeghez, amit egyébként a hagyaték egy gyermekre jutó részével válthatnának meg. Hangsúlyozta, hogy a részvényekre kiterjedő özvegyi jog magában foglalja az osztalékjog mellett a szervezeti, tagsági jogosultságokat is, így az alperes a P.-T. Zrt. működése során jogszerűen élt szavazati jogával. Az alperes vagyoni helyzete megítélése során nem hagyható figyelmen kívül, hogy a hagyaték tárgyát képező ingatlanok ½ részét érintően a felperesek tulajdoni igénnyel léptek fel, azonban azok fenntartásához és a terhek viseléséhez nem járulnak hozzá. Az alperes tulajdonában álló két ingatlant 64 millió forint összegben keretbiztosítéki jelzálogjog terheli, az ingatlanai a perfeljegyzés miatt nem értékesíthetők. Az alperes a Pp.152. (2) bekezdése alapján kérte jelen eljárás felfüggesztését a Miskolci Törvényszék előtt a házassági vagyonjogi igények tárgyában folyamatban lévő, illetve a Tatabányai Törvényszék előtt a megváltás kérdésében folyamatban lévő perek jogerős elbírálásáig arra hivatkozással, hogy jelen per szempontjából előzetes kérdésnek minősül annak eldöntése, hogy a hagyatékhoz mely vagyontárgyak tartoznak, és az alperest megillető özvegyi jog mire terjed ki. Ennek tisztázását követően kerülhet sor arra, hogy a bíróság az özvegyi jog megváltásáról, illetve korlátozásáról döntését meghozza. A Győri Ítélőtábla szeptember 24-én kelt Pkf.I /2014/2. számú végzésével a Tatabányai Törvényszék március 11. napján kelt 13.P /2013/26. számú végzését megváltoztatta és a per tárgyalásának felfüggesztését mellőzte. A törvényszék a kereseti kérelemnek helyt adó döntése meghozatala során a Ptk.616. (1), (2) bekezdései alapján abból indult ki, hogy az özvegyi haszonélvezeti jog rendeltetése a túlélő házastárs részére a megszokott környezet biztosítása. Úgy kell a haszonélvezetet korlátozni, hogy a túlélő házastárs kialakult szükségletei, korábbi létfeltételei, életszínvonala figyelemmel saját jövedelmére és vagyonára is megfelelő módon biztosított legyen. A korlátozás jelentheti az egyes vagyontárgyakra a haszonélvezet megszüntetését is. A törvényszék ügydöntő jelentőséget tulajdonított annak, hogy a perbeli törzsrészvények után osztalék kifizetés nem történt, az alperesnek azokból jövedelme nem származott. Az alperes maga is úgy nyilatkozott, hogy számára a részvények a hozzájuk kapcsolódó szervezeti jogok gyakorlása miatt és nem jövedelemszerzés céljából bírnak jelentőséggel. Kitért a törvényszék arra, hogy az alperes tevékenysége az özvegyi jog eszközével arra irányult, hogy a társaságban a többségi részesedést az alaptőke emelés megszavazásával megszerezze.
4 Az alperes tehát nem a jövedelmi helyzetének fenntartására használta a részvényeken fennálló özvegyi jogát. Ebből egyrészt az a következtetés vonható le, hogy korábbi életszínvonala a részvényeken fennálló haszonélvezet hiányában is biztosított, másrészt megállapítható, hogy az alperes az őt megillető haszonélvezeti jogot nem annak rendeltetése szerint gyakorolta. Abból a tényből, hogy az alperes a hagyaték részét képező ingatlanok után neki járó bérleti díjat élettársára engedményezte az következik, hogy az alperes megszokott életszínvonala ennek hiányában is fenntartható. Amennyiben az élettársa döntése függvényében a bérleti díj a közös háztartásban kerül felhasználásra, úgy ez az összeg továbbra is az alperes korábbi életkörülményeinek biztosítására is szolgál. Az alperes az örökhagyóval közös lakóhelyéről elköltözött, azaz lakhatása enélkül is megoldott. Az alperes milliós nagyságrendű kölcsöntartozását törleszteni tudta, amit az elsőfokú bíróság úgy értékelt, hogy további jövedelemforrás az életszínvonala fenntartásához nem szükséges. A törvényszék az alperes kizárólagos tulajdonában álló vagyonra utalással rámutatott, hogy az alperessel szemben indított vagyonközösségi per kedvezőtlen alakulása esetén is a részvényeken fennálló haszonélvezeti jog megszüntetése, az alperes életszínvonalára, életkörülményeire nincs számottevő kihatással, így az özvegyi jog korlátozásának akadálya nincs. Az alperes a fellebbezésében elsődlegesen a per megszüntetését kérte a Pp.157. a) pontja alapján, utalással a Pp.130. (1) bekezdés d) és i) pontjaira, valamint a Pp.121., 124. és ára. Másodlagos kérelme az elsőfokú ítélet megváltoztatására és a kereseti kérelem elutasítására irányult. A fentiek hiányában a Pp.252. (2) és (3) bekezdései alapján az ítélet hatályon kívül helyezését és az elsőfokú bíróság új eljárásra utasítását kérte. Perköltségre igényt tartott. Sérelmezte, hogy az elsőfokú bíróság a per megszüntetésére irányuló kérelmeit indokolás nélkül figyelmen kívül hagyta és nem tett eleget a Pp.221. (1) bekezdésében foglalt kötelezettségének. Az alperes hangsúlyozta, hogy a felperesek célja, hogy a hagyaték legnagyobb értékét képviselő részvények korlátozásmentes tulajdonjogát ellenérték nélkül szerezzék meg. Az özvegyi jog vagyoni értékű jog, annak értéke jelen esetben 230 millió forintra tehető. Az elsőfokú bíróság döntése eredményeként az alperes vagyona ezen összeggel csökkent. A Ptk. 5. (1) bekezdésébe ütközik a felperesek azon rosszhiszemű eljárása, hogy korlátozásmentes részvényesi joggyakorlásra tartanak igényt úgy, hogy fennáll a
5 lehetősége, hogy a Miskolci Törvényszéken folyamatban lévő házassági vagyonjogi perekből eredően a részvénytulajdonlásban jelentős változások következhetnek be. Az is joggal való visszaélést valósít meg, hogy amennyiben a haszonélvezeti jog a részvényeken fennálló haszonélvezet megszüntetése útján korlátozásra kerül, úgy a megváltási per okafogyottá válik, mivel az özvegyi joggal nem terhelt vagyontárgy esetén a megváltás fogalmilag kizárt. Az elsőfokú bíróság figyelmen kívül hagyta, hogy az alperes kizárólagos tulajdonában álló vagyontárgyak egy része nem jövedelemtermelő, de fenntartásuk költséges, hitelekkel terheltek és a peres eljárások miatt nem értékesíthetők. A felperesek azokra részben igényt tartanak. A törvényszék nem vizsgálta az alperesnek a néhai férjével való együttélése alatti életszínvonalát, és szükségleteinek esetleges változásait sem. Utalt arra, hogy gyermeket vár, így huzamosabb ideig jövedelemszerző tevékenységet folytatni nem tud. Nem értékelte a törvényszék, hogy az állagörökösök is tetemes vagyon birtokosai. A felperesek fellebbezési ellenkérelme az elsőfokú ítélet helybenhagyására irányult, annak helyes indokaira tekintettel. Kitértek arra, hogy az alperes 27 millió forintos éves jövedelme a részvényeket érintő özvegyi jog fenntartását indokolatlanná teszi. Az alperes nem jövedelmi, hanem szervezeti jogok gyakorlása céljából ragaszkodik a részvények haszonélvezeti jogához, amely azonban nem egyeztethető össze annak törvényi rendeltetésével. A fellebbezés alaptalan. Az elsőfokú bíróság megalapozott tényállásból, helytálló jogi következtetéseket levonva adott helyt a kereseti kérelemnek és szüntette meg az alperes özvegyi haszonélvezeti jogát a per tárgyát képező törzsrészvényeken. Az ítélőtábla az elsőfokú bíróság érvelésével az alábbi kiegészítéssel egyetért. A Pp.130. (1) bekezdés d) pontjára hivatkozással előterjesztett permegszüntetési kérelem azért alaptalan, mivel a haszonélvezeti jog megváltása, illetve a haszonélvezeti jog korlátozása két különálló jogintézmény, így jelen eljárás, illetve a Tatabányai Törvényszék előtt 20.P /2012. számú felfüggesztett eljárás ugyanazon felek között, ám nem ugyanazon jog tárgyában van folyamatban. Alaptalan az alperes permegszüntetési kérelme a Miskolci Törvényszék előtt folyamatban lévő házastársi vagyonközösségi perre hivatkozással is. A Győri Ítélőtábla a fentiekben hivatkozott, a felfüggesztés tárgyában hozott végzésében kifejtette, hogy nincs eljárásjogi kapcsolódás a jelen per és a párhuzamosan folyó házastársi vagyonközösségi per között, egyik eljárás érdemi eldöntését sem akadályozza a másik perben hozandó döntés.
6 A Miskolci Törvényszék előtt folyamatban lévő eljárásban a részvényeket érintően a jelen per alperese által előterjesztett tulajdoni igény megalapozottsága nem jár a részvények összességének hagyatéki vagyonból való kikerülésével. A Miskolci Törvényszék előtt folyó tulajdoni pernek csak annyi kihatása van a részvényeken fennálló haszonélvezeti jog megszüntetésére azaz a hagyatéki vagyon tekintetében az özvegyi jog korlátozására, hogy lecsökken(het) azon részvények száma, amelyre vonatkozóan az alperes özvegyi jogból eredő haszonélvezete kihat, illetve amelyek tekintetében az özvegyi jog megszüntethető. Az örökhagyót megillető, azaz a hagyaték részét képező részvényekre vonatkozóan annak feltételei fennállta esetén nincs akadálya az özvegyi jog korlátozására irányuló kereseti kérelem teljesítésének. Abban az esetben pedig, ha jelen eljárás eredményeként a részvények kikerülnek az alperes özvegyi jog keretei közti rendelkezési joga alól, de az alperes tulajdonjog iránti keresete legalább részben eredményes lesz, úgy azon részvények tekintetében, melyeken tulajdonjogot szerzett, a továbbiakban már ezen joga fogja a rendelkezési jogát biztosítani függetlenül a jelen perben a haszonélvezet korlátozása tárgyában hozott döntéstől. Amennyiben tehát a bíróság a haszonélvezetet a hagyaték részvényeken kívüli körére korlátozza (azaz a részvények vonatkozásában megszünteti a haszonélvezeti jogot), úgy ez a döntés nem érinti az alperes tulajdonjogi igényének érvényesítését. A részvénytulajdonlásban a folyamatban lévő perek következtében esetlegesen beálló változások tehát az özvegyi jognak a részvényeken fennálló haszonélvezeti jog megszüntetése útján történő korlátozására nincsenek kihatással. Ugyanezen okokból kifolyólag a részvényeken fennálló haszonélvezeti jog megszüntetése iránti kérelem a vagyonközösségi perrel párhuzamos előterjesztése sem a Ptk.5. -ba ütköző magatartást, sem rosszhiszemű pereskedést nem valósít meg. A Ptk.616. (2) bekezdése bármikor és ellenszolgáltatás nélkül lehetővé teszi az özvegyi haszonélvezet korlátozását abban az esetben, és csak abban a mértékben, ha a korlátozott haszonélvezet - figyelemmel a házastárs vagy a bejegyzett élettárs által örökölt vagyonra, saját vagyonra és munkájának eredményére is -, a szükségletei kielégítését a megszokott életszínvonalon és a korábbi élettérben megfelelően biztosítja. A felperesek tehát az idézett rendelkezés által biztosított jogukkal éltek, és nem visszaéltek, amikor a hivatkozott jogszabály alapján, az ott írt feltételek mellett az özvegyi haszonélvezeti jog korlátozását kérték. A hagyatékot képező vagyon értékétől függetlenül az özvegyi haszonélvezeti jog korlátozásának csak a törvényben meghatározott keretek között lehet helye. A korlátozás mértékét, szempontjait minden esetben a jogintézmény rendeltetéséből kiindulva a Ptk.616. (2) bekezdése szabja meg akként, hogy a korlátozott haszonélvezet mellett is az özvegy szükségletei az örökhagyóval való együttélése idején kialakult módon, minőségben, színvonalon nyerjenek kielégítést. (BH. 1986/232. BH.1986/233. Pfv.I /2013/13.).
7 A másodfokú bíróság álláspontja szerint az alperes korábbi és az örökhagyó elhunytát követő életkörülményei mérlegeléséhez a rendelkezésre álló adatok elegendőek, további részletes vizsgálódás szükségtelen. Helytállóan mutatott rá az elsőfokú bíróság, hogy a jelen esetben az alperes magánvagyona, a hagyaték egyéb tárgyain fennálló özvegyi joga még abban az esetben is biztosítja az alperes számára szükségleteinek átlagon felüli színvonalon történő kielégítését, amennyiben a hagyaték körét érintő, folyamatban lévő perek alperesre kedvezőtlenül fejeződnek be, illetve amennyiben gyermekvállalására tekintettel átmenetileg keresőtevékenységet folytatni nem tud. Ugyanakkor a P.-T. Zrt. működőképessége szempontjából a felpereseknek méltányolható érdeke fűződik ahhoz, hogy a részvények tulajdonjoga és a részvényekhez kapcsolódó szervezeti jogosultságok egymástól ne különüljenek el. A fellebbezésben hivatkozottakra tekintettel az ítélőtábla utal arra, hogy az özvegyi jog korlátozása iránti igény elbírálása szempontjából a leszármazó vagyoni helyzetének nincs kiemelkedő jelentősége (Pfv.I /2014/5.). Az ítélőtábla kitér arra, hogy a részvényeken fennálló óvadéki jog jogosultjának perben állása szükségtelen, mivel jelen eljárásban hozott döntés a jogainak érvényesítésére nincs kihatással.(pp.51. a) pont Ptk.271. (1) bekezdés) A fentiekre tekintettel az ítélőtábla a törvényszék ítéletét a Pp.254. (3) bekezdése alapján annak helyes indokaira tekintettel helybenhagyta. Győri ÍtélőtáblaPf.III /2015/6. szám

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság